
IZVJEŠTAJ
O SPROVEDENOJ JAVNOJ RASPRAVI povodom Nacrta Odluke o porezu na nepokretnosti

        Zaključkom broj: 01-031/19-8244/1 od 27.11.2019. godine, Predsjednik Opštine Tuzi, saglasno odredbama Zakona o lokalnoj samoupravi i Odluke o učešću lokalnog stanovništva u vršenju javnih poslova, je utvrdio Nacrt Odluke o porezu na nepokretnosti, sa Programom javne rasprave, koji je objavljen na internet sajtu Opštine Tuzi www.tuzi.org.me i dostavljen odbornicima Skupštine Opštine Tuzi
Nacrt Odluke o porezu na nepokretnosti stavio je na javnu raspravu u trajanju od 15 dana, počev od 28.11.2019. godine, zaključno sa 12.12.2019. godine.	
Prema utvrđenom programu, održana je centralna javna rasprava u prostorijama Skupštine Opštine Tuzi, dana 11.12.2019. godine, sa početkom u 10 h.
Javnu raspravu u elektronskoj, pisanoj i usmenoj formi sprovela je Opština Tuzi.
 U toku javne rasprave, građanima i ostalim učesnicima data je mogućnost pisanog, elektronskog i usmenog izjašnjavanja.
Predstavnici obrađivača bili su predsjednik Opštine Tuzi, g-din Nik Gjeloshaj kao i g-din Emin Haxhi, sekretar Sekretarijata za finansije i ekonomski razvoj, koji su dali i uvodno izlaganje o Nacrtu Odluke.
Dato je pojašnjenje da je Nacrt Odluke o porezu na nepokretnosti sačinjen na osnovu  člana 1 stav 2 Zakona o porezu na nepokretnosti ("Službeni list CG", broj 25/19),  člana 38 stav 1 tačke 2 i 8 Zakona o lokalnoj samoupravi ("Službeni list CG", br. 2/18 i 34/19) i člana 53 stav 7 Statuta Opštine Tuzi ("Službeni list Crne Gore - opštinski propisi", broj 24/19 ).

Diskusije učesnika javne rasprave:

G – din Štjefan Camaj, odbornik u Skupštini Opštine Tuzi dao je predlog što se tiče koeficijenta lokacije za nepokretnosti koje pripadaju II zoni, odnosno predložio je da se smanji koeficijent od 0,70% ili da se izbriše sa odluke.
Takođe, kad se tiče nepokretnosti čije je vlasnik ili korisnik lice upisano u registar poljoprivrednih proizvođača, pravno lice i preduzetnik koji se bavi proizvodnjom, doradom, pakovanajem ili preradom poljoprivrednih proizvoda proizvedenih u opštini Tuzi, predložio je da se poreska stopa umanji za veći koeficijent u odnosu na poresku stropu utvrđenu u skladu sa članom 7 Odluke.

ODGOVOR: Odbija se.
	 
           G-din Redžep Čunmuljaj, predložio je da se novom Odlukom za močvare i trstik, odnosno za zemljište koje je ugroženo vodom da se ne predvidi stopa poreza na nepokretnosti.

ODGOVOR: Prihvata se. 

